| *Medal of Honor: Underground* |
| --- |
|  |
| Kūrėjas | DreamWorks InteractiveRebellion Developments(GBA) |
| Leidėjas | Electronic Arts |
| Dizaineris | Lynn Henson |
| Kompozitorius | Michael Giacchino |
| Išleidimo data | **PlayStation**ŠA: 2000 m. spalio 25 d.EU: 2000 m. gruodžio 1 d.**Game Boy Advance**ŠA: 2002 m. lapkričio 25 d.EU: 2003 m. gegužės 9 d. |
|
| Žanras (-ai) | Pirmojo asmens šaudyklė |
| Režimas | Vieno žaidėjo, kelių žaidėjų |
|
| Reitingai | ESRB: TPEGI: 16 |
| **Platforma** | PlayStation, Game Boy Advance |
| Versija | {{{versija}}} |
| Variklis | {{{variklis}}} |
| Platinimas | {{{media}}} |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys | {{{kitos dalys}}} |
| Medal of Honor.com |

**Medal of Honor: Underground** – pirmojo asmens šaudyklė, sukurta įmonės „DreamWorks Interactive". Tai yra antroji „Medal of Honor" serijos kompiuterinių žaidimų dalis ir 1999 m. žaidimo „Medal of Honor" tęsinys. Iš pradžių jis buvo išleistas 2000 m. PlayStation konsolei.

2002 m. žaidimas buvo pakartotinai išleistas Europoje kaip kompiliacijos „Medal of Honor / Medal of Honor: Underground" dalis. Vėliau jis buvo antrą kartą pakartotinai išleistas Šiaurės Amerikoje PlayStation 3 ir PlayStation Portable konsolėms. Tai buvo paskutinis „DreamWorks Interactive" sukurtas žaidimas, kai studija dar priklausė „Microsoft Games" ir „DreamWorks SKG". Žaidimo išleidimo metu studija buvo pervadinta į „EA Los Angeles".

Apžvalga
--------

Žaidimo eiga labai panaši į pirmtako, todėl žaidėjui reikia atlikti užduotis naikinant nurodytus taikinius, taip pat žaidime galima naudoti keturis skirtingus ginklus ir maskuotis prieš priešus. Be naujų ginklų tipų, nauja žaidimo mechanika yra kova su tankais ir pusvagoniais trijose iš aštuonių misijų ir kova kartu su sąjungininkais.

Baigęs žaidimą žaidėjas gali žaisti papildomą lygį, pavadintą „Panzerknacker Unleashed", kuriame žaidėjas žaidžia už leitenantą Jimmy Patterson. Pilyje kovojama su daugybe keistų priešų, tarp kurių yra šautuvus ir transporto priemones vairuojantys šunys, riteriai, nešiojantys kovos kirvius, zombiai kareiviai ir robotai kareiviai.

### Game Boy Advance versija

„Medal of Honor: Underground" 2002–2003 m. buvo išleista Game Boy Advance platformai. Žaidimą sukūrė „Rebellion Developments". GBA žaidimo versijoje galima žaisti iki 4 žaidėjų, naudojančių Game Boy ryšio kabelį. Žaidimas žaidžiamas trimatėje aplinkoje. Žaidimo tikslai dažniausiai susiję su tam tikrų dokumentų paieška. Nėra išsaugojimo sistemos, tačiau kiekvienas lygis turi kodą, kurį galima įvesti, kad sugrįžti į levelį ir kurį galima peržiūrėti sustabdžius žaidimą.

Kritika
-------

PlayStation versija sulaukė „palankių" atsiliepimų, o Game Boy Advance versija – „nepalankių" atsiliepimų, rodo vaizdo žaidimų apžvalgų svetainė „Metacritic". Jeff Lundrigan iš „NextGen" apie PlayStation versiją sakė: „Nuostabus žaidimas sulaukia tęsinio, kuris kai kuriais atžvilgiais yra dar geresnis. O juk vis dar galioja tiesa: galų gale, nieko nėra maloniau nei šaudyti naciams į veidus". Likus keliems mėnesiams iki žaidimo išleidimo JAV, „Nintendo Power" neigiamai įvertino Game Boy Advance žaidimo versiją.

„GameSpot" gyrė PlayStation versijos kūrėjus už tai, kad jie paėmė „originalaus žaidimo veikėją Manon Batiste ir suteikė jai pagrindinį vaidmenį, kad būtų galima papasakoti visą jos istoriją. Tai yra sveikintinas pokytis, nes „Underground" suteikia prasmingą istorinį kontekstą, kuris šiandien retai pasitaiko daugumoje kompiuterinių žaidimų". William Abner panašiai apibūdino tą pačią versiją kaip „gaivų tempo pakeitimą, nes žaidžiama Manon Batiste akimis, moters, įtrauktos į Prancūzijos pasipriešinimo judėjimą".

Išnašos
-------

1. ↑  Chen, Grace (2009-06-11). „PlayStation Store Update". *PlayStation.Blog*. Sony Interactive Entertainment. Nuoroda tikrinta 2022-01-25.
2. ↑  „Electronic Arts buys DreamWorks Interactive from Microsoft Games and DreamWorks". *The New York Times*. 2000-02-25. Nuoroda tikrinta 2021-10-29.
3. ↑  Kary, Tiffany (2000-02-24). „EA buys Dreamworks Interactive". *ZDNet*. Red Ventures.
4. ↑  Parker, Sam (2003-01-29). „EA consolidates studios, closes Westwood". *GameSpot*. Red Ventures.
5. ↑  „Medal of Honor: Underground for Game Boy Advance Reviews". *Metacritic*. Red Ventures. Nuoroda tikrinta 2012-02-02.
6. ↑  „Medal of Honor Underground for PlayStation Reviews". *Metacritic*. Red Ventures. Nuoroda tikrinta 2012-02-02.
7. ↑  Lundrigan, Jeff (2000 m. gruodžio mėn.). „Medal of Honor Underground (PS)". *NextGen* (72). Imagine Media. p. 136. Nuoroda tikrinta 2022-01-25.
8. ↑  „Medal of Honor: Underground". *Nintendo Power*. **159**. Nintendo. 2002 m. rugpjūčio mėn. p. 146.
9. ↑  Shoemaker, Brad (2000-02-03). „Medal of Honor Underground Review (PS)". *GameSpot*. Red Ventures. Suarchyvuota iš originalo 2001-01-08. Nuoroda tikrinta 2022-01-25.
10. ↑  Abner, William (2005). *Gamer's Tome of Ultimate Wisdom: An Almanac of Pimps, Orcs, and Lightsabers*. Que. p. 105. ISBN 9780789734655.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • R*Medal of Honor* serija |
| --- |
|  |
| Žaidimai | 
*Medal of Honor* · *Underground* · *Allied Assault* · *Frontline* · *Rising Sun* · *Infiltrator* · *Pacific Assault* · *European Assault* · *Heroes* ·  *Vanguard* · *Airborne* · *Heroes 2* · *Medal of Honor (2010)* · *Warfighter* · *Above and Beyond* |
|  |
| Papildymai | 
*Spearhead* · *Breakthrough* |

 |